EkBass/fiwiki-20250220-pages-articles huggingface dataset:
Tyypin 9 glykogeenin varastoitumissairaus

Tyypin 9 glykogeenin varastoitumissairaus on glykogeenin varastoitumissairauksiin kuuluva perinnöllinen aineenvaihduntasairaus. Se aiheuttaa glykogeenin kertymistä yleensä maksaan. Taudista tunnetaan myös huomattavasti harvinaisemmat muodot, joissa sairaus koskettaa joko vain lihaksia tai sekä maksaa että lihaksia.Glycogen storage disease type IX MedlinePlus Genetics, viitattu 21.7.2023 Tyypin 9 glykogeenin varastoitumissairaudessa, jossa oireet ovat maksapainotteiset, ilmenevät ensimmäiset merkit sairaudesta yleensä varhaislapsuudessa. Tyypillisiä oireita ovat hepatomegalia ja hidastunut pituuskasvu. Paaston aikana voi ilmetä hypoglykemia tai ketoosi. Lisäksi maksapainotteisessa tautimuodossa saattavat esiintyä motorinen kehitysviive, lievä lihasheikkous ja viivästynyt murrosikä. Maksaa koskevassa tautimuodossa oireet yleensä helpottuvat iän myötä, ja tavallisesti aikuisiällä pituus on normaali. Harvinaisissa tapauksissa kehittyy palautumaton maksasairaus, kirroosi. Lihasoireiden hallitsema taudinkuva on hyvin harvinainen ja puutteellisesti tunnettu. Siinä oireiden alkamisajankohta on vaihdellut lapsuudesta aikuisuuteen. Oireita ovat olleet väsymys, lihaskipu, lihaskrampit ja etenevä lihasheikkous. Lihasoireet korostuvat fyysisen rasituksen aikana. Lihaspainotteinen tautimuoto voi aiheuttaa myoglobinurian, jossa myoglobiinia erittyy virtsaan. Tämä voi tuottaa virtsaan punaisen tai ruskean värin. Eräillä potilailla sairaus ilmenee sekamuotoisena. Tällöin maksa- ja lihaspainotteisten tautityyppien piirteet yhdistyvät, mutta lihasoireet jäävät usein suhteellisen lieviksi. Tyypin 9 glykogeenin varastoitumissairauden tyypillisestä hepaattisesta muodosta kärsii arviolta yksi ihminen 100 000:sta. Lihaspainotteinen ja sekamuotoinen tautimuoto ovat paljon harvinaisempia. Tyypin 9 glykogeenin varastoitumissairautta tiedetään aiheuttavan mutaatioiden geeneissä PHKA1, PHKA2, PHKB ja PHKG2. Oireet johtuvat fosforylaasikinaasin toiminnan puutteellisuudesta. PHKA1- ja PHKA2-geenien aiheuttama sairaus periytyy peittyvästi X-kromosomissa. PHKB- ja PHKG2-geenien mutaatioiden aiheuttamalla taudilla puolestaan on peittyvä autosomaalinen periytymistapa. Tyypin 9 glykogeenin varastoitumissairauden ennuste on hyvä.Tyypin IX glykogenoosi - suuren maksan harvinainen syy lapsella Duodecim 2007, viitattu 21.7.2023 == Lähteet == Luokka:Aineenvaihduntasairaudet Luokka:Perinnölliset sairaudet
Tyypin 0 glykogeenin varastoitumissairaus

Tyypin 0 glykogeenin varastoitumissairaus on glykogeenisyntaasin puutoksesta johtuva perinnöllinen aineenvaihduntasairaus. Se kuuluu glykogeenin varastoitumissairauksien ryhmään, mutta muista ryhmän taudeista poiketen siinä glykogeeniä ei kerry liiallisesti. Sen sijaan tyypin 0 glykogeenin varastoitumissairaudelle luonteenomaista on kohtalaisesti alentunut glykogeenivarasto maksassa. Taudinkuva voi vaihdella oireettomasta hyperglykemiasta toistuviin hypoglykeemisiin kouristuksiin.Glycogen-Storage Disease Type 0 (GSD-0) (Glycogen Synthetase Deficiency) Medscape, viitattu 21.7.2023 Tyypin 0 glykogeenin varastoitumissairauden varhaisimpia merkkejä ovat usein vauvaiässä tai varhaislapsuudessa paastossa ilmenevät hypoglykemia ja ketoosi. Veren laktaatti- ja alaniinipitoisuudet ovat yleensä matalahkot, mutta viitearvojen sisällä. Vaikka ruokinta lievittää oireita, se johtaa aterian jälkeiseen hyperglykemiaan ja hyperlaktatemiaan. Suurin taudin aiheuttama haitta liittyy hypoglykemiaan. Mahdollisia myöhemmin todettavia komplikaatioita ovat hidastunut pituuskasvu, osteopenia ja neurologinen vaurio, joka voi aiheuttaa kehitysviiveitä, kehitysvammaisuutta tai persoonallisuuden muutoksia. Tyypin 0 glykogeenin varastoitumissairaus on harvinainen ja kattaa vain alle prosentin kaikista glykogeenin varastoitumissairauksista. Oireettomien tai vähäoireisten sisarusten tunnistaminen lukuisten diagnoosin saaneiden potilaiden suvuissa viittaa kuitenkin siihen, että alidiagnosointia esiintyy. Tyypin 0 glykogeenin varastoitumissairaudella on peittyvä autosomaalinen periytymistapa. == Lähteet == Luokka:Aineenvaihduntasairaudet Luokka:Perinnölliset sairaudet
Lysosomaaliset kertymäsairaudet

Lysosomaaliset kertymäsairaudet ovat harvinaisia aineenvaihduntasairauksia, jotka johtuvat solujen lysosomeissa esiintyvien entsyymien puutteellisesta toiminnasta. Oirekuva vaihtelee sen mukaan, mitä entsyymiä puutos koskee. Usein lysosomaaliset kertymäsairaudet kuitenkin ovat eteneviä ja niissä hallitsevia ovat neurologiset oireet.Johanna Rintahaka, Lysosomaaliset kertymäsairaudet Tukiliitto 6.3.2023, viitattu 21.7.2023 Oireita alkaa ilmetä viimeistään tilanteessa, jossa entsyymiaktiivisuus on vain 10–15 % tavallisesta. Entsyymipuutos voi olla myös täydellinen, jolloin oirekuva on vaikeampi ja varhaisempi. Ennuste vaihtelee diagnoosikohtaisesti ja yksilöllisesti, mutta entsyymin täydellinen toimimattomuus usein johtaa kuolemaan varhaislapsuudessa. Useimpien lysosomaalisten kertymäsairauksien periytymistapa on autosomaalinen ja peittyvä. Ensimmäisenä lysosomaalisista kertymäsairauksista kuvattiin Gaucherin tauti vuonna 1882, sitten Fabryn tauti vuonna 1898. Lysosomaalisten kertymäsairauksien yhteenlasketuksi esiintyvyydeksi on arvioitu 1/7 000–1/8 000\. Gaucherin tauti on yleisin (esiintyvyys arviolta 1/57 000), mutta sialidooseja esiintyy vain arviolta yhdellä elävänä syntyvällä lapsella 4 200 000:sta. == Diagnoosit == Lysosomaaliset kertymäsairaudet voidaan jaotella eri alaryhmiin esimerkiksi sen mukaan, mitä aineenvaihduntatuotetta elimistöön kertyy haitallisesti. Laajoihin alaryhmiin kuuluvat mukolipidoosit, sfingolipidoosit, glykoproteinoosit ja mukopolysakkaridoosit. Myös NCL-taudit lukeutuvat lysosomaalisiin kertymäsairauksiin. Aakkosjärjestyksessä lysosomaalisia kertymäsairauksia ovat: * AGU (aspartyyliglukosaminuria) * Alfa-mannosidoosi * Battenin tauti (JNCL, juveniili neuronaalinen seroidilipofuskinoosi) * Beta- mannosidoosi * Danonin tauti * Fabryn tauti * Farberin tauti * Fukosidoosi * Galaktosialidoosi * Gaucherin tauti * GM1-gangliosidoosi * GM2-gangliosidoosit (Sandhoffin tauti, Tay–Sachsin tauti, tyypin AB GM2-gangliosidoosi) * Kolesteroliesterien varastoitumissairaus * Krabben tauti * Kystinoosi * Metakromaattinen leukodystrofia * Mukolipidoosi I (sialidoosi) * Mukolipidoosi II * Mukolipidoosi III * Mukolipidoosi IV * Mukopolysakkaridoosit (I Hurlerin, Hurler–Scheien ja Scheien oireyhtymät, II Hunterin oireyhtymä, III Sanfilippon oireyhtymä, IV Morquion oireyhtymä, VI Maroteaux–Lamyn oireyhtymä, VII Slyn oireyhtymä, IX hyaluronidaasin puutos) * multippeli sulfataasin puutos * Niemann–Pickin tauti * Pompen tauti * Pyknodysostoosi * Sallan tauti * Schindlerin tauti * Wolmanin tauti == Lähteet == Luokka:Aineenvaihduntasairaudet
Gamle Oslo

Gamle Oslo on Oslon kaupunginosa. Se sijaitsee ydinkeskustan itäpuolella ja siihen kuuluu myös Oslon edustalla sijaitsevia saaria. Oslo sijaitsi alun perin Gamle Oslon alueella, ennen kuin se suuren tulipalon jäljiltä siirrettiin nykyiseen paikkaansa 1620-luvulla. Uusi kaupunki oli vuoteen 1924 saakka nimeltään Kristiania, joten Oslo viittasi tuolloin juuri Gamle Oslon alueeseen. ==Alueita== * Brynseng * Ensjø * Etterstad * Gamlebyen * Grønland * Helsfyr * Kampen * Kværnerdalen * Sørenga * Tøyen * Vålerenga ==Lähteet== ==Aiheesta muualla== Luokka:Oslon kaupunginosat
HOS

HOS voi tarkoittaa seuraavia: * Hrvatska Stranka Prava, HOS, kroatialainen äärioikeistolainen puolisotilaallinen järjestö * Haakonsvern orlogsstasjon, HOS, Norjan laivaston päätukikohta Bergenissä
Torggata

Torggata on Oslon keskustassa sijaitseva katu, joka ulottuu Stortorvetilta Ankertorgetille. Sen varrella sijaitsee lisäksi Youngstorget. Torggata on suosittu kävelykatu. ==Kuvia== Eldorado kino Oslo.jpg|Torggata 9: Eldorado, entinen elokuvateatteri ja nykyään Norli-ketjuun kuuluva kirjakauppa (Harald Olsen, 1891). Toggata Bad Oslo.jpg|Torggata 16: Torggata bad. Rakennuksessa toimi vuosina 1861–1980 kylpylä, nykyisin siinä on kauppoja ja ravintoloita. ==Lähteet== ==Aiheesta muualla== Luokka:Oslon kadut Luokka:Kävelykadut
Enhanced Games

Enhanced Games on suunniteltu urheilukilpailu, jossa ei ole dopingin testausta. Kisoja suunniteltiin aiemmin vuodelle 2024, mutta toteutuminen on lykkääntynyt vähintään vuodelle 2025. Kesäkuussa 2023 kisoille ei ollut vielä valittu paikkaa. Dopingin käyttö ei ole vaatimus kisoihin osallistumiselle. Enhanced Gamesin kaltaisista kisoista oli keskusteltu hypoteettisella tasolla jo vuosia. == Lähteet == Luokka:Kansainväliset urheilukilpailut Luokka:Vuoden 2025 urheilu Luokka:Doping
Viktorija Amelina

Viktorija Jurijivna Amelina (ukr. Вікторія Юріївна Амеліна; 1. tammikuuta 1986 Lviv, Ukrainan SNT – 1. heinäkuuta 2023 Kramatorsk, Ukraina) oli ukrainalainen novellisti ja lastenkirjailija. Ukrainan sodan aikana Amelina ryhtyi keräämään tietoa Venäjän tekemistä sotarikoksista matkustamalla Ukrainan takaisin valtaamille alueille ja haastattelemalla todistajia. Hän kuoli ohjusiskussa, jonka Venäjä teki Kramatorskiin kesäkuun lopulla 2023, kun hän oli ystäviensä kanssa syömässä ravintolassa. Ennen kirjailijanuraansa Amelina oli valmistunut Lvivin polyteknisestä yliopistosta ja työskennellyt useita vuosia IT-alalla. ==Yksityiselämä== Amelina kasvoi venäjänkielisessä perheessä, mutta ei tuntenut kulttuurista yhteyttä Venäjään. Vuoden 2014 vallankumouksen yhteydessä hän oli mukana Maidanin mielenosoituksissa. Amelina oli naimisissa ja hänellä oli yksi lapsi. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1986 syntyneet Luokka:Vuonna 2023 kuolleet
Nigerian maantiede

Nigerian länsipuolella sijaitsee Benin, pohjoispuolella sijaitsee Niger ja itäpuolella sijaitsee Kamerun. Maan koilliskulmassa on Tšad-järvi, jonka toisella puolella sijaitsee Tšad. Nigerian eteläpuolella on Atlantin valtamereen kuuluva Guineanlahti. Maan pohjoisosassa on ylänkö, jonka luoteispuolella on Sokoton alanko. Maan koillisosassa sijaitsevat Mandaravuoret, hieman etelämpänä sijaitsevat Shebshivuoret ja maan kaakkoisosassa sijaitsevat Gotelvuoret, missä on maan korkein vuori, 2419 metriä korkea Chappal Waddi. Maan pohjoisosassa virtaa useita jokia, jotka yhtyvät Tšad-järveen laskevaan jokeen nimeltä Komadogu. Maan eteläosassa virtaa joki Niger, jonka pisin sivujoki on Adamaouan ylängöltä alkava Benue. Niger laskee Guineanlahteen. Guineanlahden rannikkoa reunustaa tulvatasanko. Talvisin Saharasta virtaa trooppista ilmamassaa ja kesäisin Guineanlahden suunnalta virtaa kosteaa ilmaa, joka aiheuttaa sateita. Maan pohjoisosa kuuluu Sahelin savannialueeseen, missä kasvillisuus on enimmäkseen piikkipensaikkoa. Maan eteläosissa on rehevämpää metsäsavannia. Maan keskiosissa on monin paikoin heinikkoista pensassavannia. Merenrannikon itäosassa on sateisinta, missä vuotuinen sademäärä on enimmillään 2300 mm. Tällä alueella on laajoja magroverämeitä. Merenrannikon länsiosassa vuotuinen keskimääräinen sademäärä on 1600 mm, maan eteläosan metsäsavanneilla se on 800–1400 mm ja maan pohjoisosassa se on 500–800 mm. == Lähteet == *
Madagaskarin maantiede

Madagaskar sijaitsee saarella Intian valtamerellä ja sitä erottaa Afrikan mantereesta Mosambikin kanaali. Saaren keskellä on läpi saaren ulottuva ylänköalue, jossa on joitakin vuoristoja. Maan pohjoisosassa sijaitsee maan korkein vuori, 2876 metriä korkea Maromokotro. Saaren itäosassa paikoin vuoristot reunustavat merenrannikkoa ja vuorten rinteitä pitkin virtaavissa joissa on vesiputouksia. Saaren länsiosassa merenrannikon läheisyydessä on laaja alankoalue ja siellä on pidempiä ja monihaaraisempia jokia kuin itäpuolella. Huhtikuulta lokakuulle on erityisen kuiva kausi. Kaakkoispasaati tekee maan itäosan ilmastosta kostean ja siellä vuotuinen sademäärä on noin 3000–4000 mm. Maan länsiosassa vuotuinen keskimääräinen sademäärä on 1000–1500 mm. Saaren irtauduttua Afrikan mantereesta eläinlajisto alkoi kehittyä omanlaiseksi ja useat saaren lajeista ovat kotoperäisiä. Saaren eläimistöön kuuluvat makiapinat ja puoliapinoista ai-ait. == Lähteet == *
Rakkaus ja anarkia

Rakkaus ja anarkia (ruots. Kärlek och anarki) on Netflixin ruotsinkielinen romanttinen draamakomedia. Sen ensimmäinen tuotantokausi julkaistiin marraskuussa 2020, ja kyseessä on Netflixin toinen ruotsinkielinen alkuperäissarja. Sarjan on luonut Lisa Langseth, ja sen pääosia esittävät Ida Engvoll ja Björn Mosten. Rakkaus ja anarkia kertoo perheenäiti Sofiesta, joka kohtaa uudella työpaikallaan kirjakustantamossa nuoren IT-tukihenkilön Maxin. Pari aloittaa anarkistisen flirttailuleikin. Me Naisten mukaan "Rakkaus ja anarkia on keskivertoa rohkeampi komedia". == Rooleissa == * Ida Engvoll – Sofie * Björn Mosten – Max * Johannes Bah Kuhnke – Johan * Björn Kjellman – Ronny * Reine Brynolfsson – Friedrich * Gizem Erdogan – Denise * Carla Sehn – Caroline == Lähteet == Luokka:Draamakomediasarjat Luokka:Romanttiset komediat
Severin parhaat 2

Severin parhaat 2 on Esa Pakarisen kokoelma-albumi vuodelta 1975. Levy on jatkoa kolme vuotta aiemmin julkaistulle Severin parhaat 1 -levylle. Levy sisältää Esa Pakarisen "alter-egon" Severi Suhosen parhaita lauluja vuosien varrelta, muutamia uusina versioina. Albumi on julkaistu vinyylilevynä sekä C-kasettina Rytmi-levymerkille. Vuonna 2011 julkaistu Meiltähän tämä käy! Kaikki levytykset 1951–1988 -kokoelma sisältää kaikki albumin kappaleet. == Kappaleet == Kaikki kappaleet säveltänyt ja sovittanut Esa Pakarinen. === A-puoli === # # # # # # === B-puoli === # * # # # # # Pakarinen levyttänyt kappaleet "Pöllö kanatarhassa" myös vuonna 1966, "Kalajuttuja" vuonna 1952, "Saanassa" vuosina 1963 ja 1988, "Kämärin kutsu" vuonna 1987 sekä kappaleen "Severi Suhosen jenkka" vuosina 1951 ja 1988. == Tuotanto == * Esa Pakarinen - laulu, huilu (kappaleissa 1, 2, 4-6 ja 9-12), haitari (2-5, 7-10 ja 12), kitara (1-4, 6, 7, 10 ja 11), basso (kappaleissa 1, 2 ja 4-12), rytmikone (kappaleissa 1, 2 ja 7-12) sekä äänitys ja tuotanto (kotonaan Varkaudessa 1972) == Lähteet == Luokka:Vuoden 1975 kokoelma-albumit Luokka:Esa Pakarisen albumit
Veikko Linkoneva

Veikko Kalevi Linkoneva (12. lokakuuta 1930 Hollola – 31. heinäkuuta 2020 Mänttä-Vilppula) oli suomalainen meijerialan yritysjohtaja, joka sai teollisuusneuvoksen arvonimen vuonna 1989. Linkoneva valmistui merkonomiksi Suomen liikemiesten kauppaopistosta ja myöhemmin meijeriteknikoksi Valtion maitotalousopistota. Hän työskenteli aluksi Maatalousministeriön asutusasiainosaston jaostosihteerinä, sitten Järvenpään Meijerin konttoripäällikönä 1951–1954, Kuivamaito Oy:n Someron tehtaan käyttöpäällikkönä ja Lapinlahden tehtaan isännöitsijänä 1958–1983 ja lopulta Kuivamaito Oy:n toimitusjohtajana vuoteen 1991 asti. Linkoneva vaikutti Suomen Lions-liiton piirikuvernöörinä 1975–1976 ja Suomen Lions-Liiton puheenjohtajana 1976–1977. Hänet tunnettiin myös taidemesenaattina ja merkittävänä tekijänä Mänttä-Vilppulan taidekaupungin kehityksessä. Linkoneva perheineen osti vuonna 1991 toimitusjohtaja R. Erik Serlachiuksen asunnon, jossa aloitti Honkahovin taidekeskus. ==Lähteet== Luokka:Suomalaiset yritysjohtajat Luokka:Suomalaiset mesenaatit Luokka:Vuonna 1930 syntyneet Luokka:Vuonna 2020 kuolleet
Kongon demokraattisen tasavallan maantiede

Kongon demokraattisen tasavallan länsipuolella sijaitsee Kongon tasavalta, pohjoispuolella Keski-Afrikan tasavalta ja Etelä-Sudan, itäpuolella sijaitsevat Uganda, Ruanda, Burundi sekä Tansania ja eteläpuolella sijaitsevat Sambia ja Angola. Yli puolet maan pinta-alasta on Kongon altaan aluetta. Tämän joen valuma-alue on maailman jokien valuma-alueista toiseksi suurin. Maan itäosassa sijaitsevat Itä-Afrikan hautavajoamaan kuuluvat Albertinjärvi, Edwardinjärvi, Kivujärvi ja Tanganjikajärvi. Näistä Tanganjikajärvi on maailman toiseksi syvin makean veden järvi. Albertinjärven ja Edwardinjärven välissä on Ruwenzorin vuorijono, jonka korkein huippu on 5110 metriä korkea Margharita Peak. Maan kaakkoisosassa sijaitsee keskimäärin yli 1000 metriä korkea Shaban ylänkö. Kongon altaan alueella ilmasto on kuuma ja kostea. Siellä sateita tulee ympäri vuoden ja vuotuinen keskimääräinen sademäärä on noin 1500–2500 mm. Maan eteläosassa sateita tulee enimmäkseen marraskuulta huhtikuulle ja siellä vuotuinen keskimääräinen sademäärä on noin 1200–1400 mm. Ilmankosteus pysyy yleensä yli 80%:ssa. Kuumin aika on helmikuulta huhtikuulle, jolloin tavallinen lämpötila on 27°C. Idässä ylänköalueilla lämpötila voi olla alle nollan ja jotkin vuorenhuiput ovat lumipeitteisiä. Maan keskiosassa on laajoja sademetsäalueita ja pohjois- ja eteläosassa on savannialueita. Kongon demokraattisen tasavallan alueilla esiintyviä nisäkkäitä ovat gorilla, kääpiösimpanssi, kirahvi, seepra, sarvikuonot, norsut, leopardi ja leijona. Maan lintuihin kuuluvat papukaijat. == Lähteet == *
Jori Pesonen

Jori Pesonen (21. elokuuta 1925 Tampere – 14. maaliskuuta 2020 Espoo) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1987. Pesonen valmistui paperitekniikan diplomi-insinööriksi Teknillisestä korkeakoulusta 1951. Hän työskenteli tuotanto- ja tutkimusinsinöörinä Ruotsissa ja Kanadassa, 1954 Kaipolan sanomalehtipaperitehdaalla ja 1950-luvun lopulla sanomalehtipaperitehtaalla Italiassa. Sitten Pesonen toimi Kajaani Oy:n teknisenä johtajana ja tehtaanjohtajana, vuodesta 1974 Valmetin Rautpohjan tehtaiden johtajana ja lopulta 1987–1990 Valmet Paperikoneet Oy:n toimitusjohtajana. Pesonen toimi Suomen paperi-insinööriyhdistyksen puheenjohtajana ja valittiin yhdysvaltalaisen paperiteknologiayhdistyksen Tappin kunniajäseneksi. Hän osallistui jatkosotaan Suomen panssaridivisioonassa. Jori ja Riitta Pesosen poika Jussi Pesonen on toiminut UPM:n toimitusjohtajana vuodesta 2004. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1925 syntyneet Luokka:Vuonna 2020 kuolleet
Kristinusko Kyproksella

Tämä artikkeli kertoo kristinuskosta Kyproksella. Kyproksen väestöstä suurin osa kuuluu itäiseen ortodoksiseen kirkkoon, jota saarella edustaa Kyproksen kirkko. Kirkon osuus väestöstä on 89,1 prosenttia. Muita kristillisiä kirkkokuntia Kyproksella ovat roomalaiskatolinen kirkko (2,9 prosenttia väestöstä) sekä protestanttinen/anglikaaninen kirkko (2 prosenttia väestöstä). == Historia == === Apostolinen ja varhaiskristillinen aika === Apostoli Paavalin ensimmäinen lähetysmatka suuntautui Kyprokselle. Kyproksella toimi ensimmäisen ja toisen vuosisadan aikana seurakunnat Pafoksessa ja Salamiissa.Dué & Laboa 1998, s. 20 === Myöhempi kehitys === Kypros on ollut itsenäinen valtio vuodesta 1960 lähtien. Maa on jakautunut kreikkalaiseen ja turkkilaiseen yhteisöön, mikä on aiheuttanut jännitteitä maassa. Ortodoksinen kirkko on maan enemmistökirkko. Kyproksella toimii myös Armenian apostolinen kirkko, anglikaaninen yhteisö, useita latinalaisia ja maronittikirkkoja sekä useita protestanttisia ja helluntailaisia kirkkoja. == Lähteet == * === Viitteet === == Aiheesta muualla == *
Kristinusko Egyptissä

Tämä artikkeli kertoo kristinuskosta Egyptissä. Egyptin väestöstä suurin osa on muslimeita ja vain vähemmistö kuuluu kristillisiin kirkkoihin. Noin 10 prosenttia väestöstä on kristittyjä. Suurin kirkkokunta Egyptissä on koptikristityt. Muita kristillisiä kirkkokuntia ovat mm. Armenian apostolinen kirkko, katolinen kirkko, maroniittikirkko, ortodoksinen kirkko ja anglikaaninen kirkko. == Historia == Egypti on yksi maailman suurista sivilisaation alkukodeista. Niilin laaksossa syntyi valtakunta jo noin vuonna 3200 eKr. Dynastioiden sarja hallitsi Egyptiä kolmen vuosituhannen ajan. Noin vuodesta 341 eKr. Egyptin dynastiat siirtyivät persialaisille, jotka vuorostaan kreikkalaiset ja roomalaiset dynastiat myöhemmin syrjäyttivät. Egypti kristillistettiin ensimmäisellä vuosisadalla. Aleksandria oli yksi alkukirkon tärkeimmistä keskuksista. Aleksandria oli 400-luvulle mennessä saavuttanut kirkollisena, poliittisena ja taloudellisena keskuksena patriarkaatin asema. Aleksandria on myös yksi keskuksista, joista lähetystyö on lähtenyt liikkeelle. Aleksandrian patriarkaatti katsoi olevansa apostolien perustama.Dué & Laboa 1998, s. 66 Koptit pitivät itseään alkuperäisinä egyptiläisinä hyläten Khalkedonin kirkolliskokouksen päätökset ja seuraten Aleksandrian patriarkkaa. Patriarkaatti ei vielä tuohon aikaan ollut tunnustanut Konstaninopolin ylivaltaa. Koptilaiseen kirkkooon kuului eneimmillään 500 000 munkkia ennen arabien hyökkäystä.Dué & Laboa 1998, s. 68 Arabit ottivat Egyptin haltuunsa 700-luvulla ja islamista tuli enemmistön uskonto alueella. Muinaisten egyptiläisten jälkeläiset, koptikristityt ovat kuitenkin säilyneet Egyptissä huomattavan vähemmistönä. Egypti siirtyi turkkilaisten hallintaan 1517 ja brittien haltuun 1822. Toisen maailmansodan jälkeen Egypti sai takaisin itsenäisyytensä ja siitä tuli tasavalta 1952. Egypti on käynyt kolme sotaa Israelia vastaan vuosina 1956, 1967 ja 1973. 1800-luvulla ja 1900-luvuilla Egyptiin on syntynyt anglikaanisia, katolisia sekä protestanttisia evankelisia ja helluntaikirkkoja. == Lähteet == * === Viitteet === *
Kristinusko Iranissa

Tämä artikkeli kertoo kristinuskosta Iranissa. Iranin väestön ylivoimainen enemmistö on muslimeita ja ainoastaan vähemmistö (0,3 prosenttia), mukaan lukien kristityt, kuuluu muihin uskontoihin. Šiialaisuus on ollut Iranin virallinen uskonto 1500-luvulta lähtien. == Historia == Vaikka kristityt muodostavat pienen osuuden Iranin väestöstä, on kirkolla pitkä historia Iranissa. Kirkkojen rakentaminen levisi Persiaan Syyrian Edessasta käsin. Idän assyrialainen kirkko ulottui Persiaan 400–500 -luvuilla. Historiallisesti tätä pientä kirkko kutsuttiin Persian kirkoksi. Nestoriolaisuus levisi Persian ja Mesopotamian alueella. Kun Edessan nestoriolaishenkinen teologikoulu suljettiin, vaelsivat sen jäsenet Persiaan ja persialaiset kristityt omaksuivat nestoriolaisuuden viralliseksi opikseen.Dué & Laboa 1998, s. 68 Nykyisin suurin Iranin kristitty ryhmä on Kilikian pyhän istuimen alainen Armenian apostolinen kirkko. 1800-luvulla Iraniin perustettiin katolisia, anglikaanisia ja protestanttisia kirkkoja. Iraniin on perustettu myös helluntailainen Assemblies of God -kirkko. === Kristittyjen vainot Iranissa === Vuoden 1978 islamilaisen vallankumouksen jälkeen useimmat vastaperustetut kirkot ja näiden omaisuus takavarikoitiin. Oppilaitokset keskittyivät ainoastaan kristittyjen opetukseen. 1980-luvulla raamattukoulu kiellettiin ja Iranin hallitus määräsi suljettavaksi useat protestanttiset ja evankeliset kirkot. Nykyisin vähemmistöuskontojen olot ovat käyneet Iranissa yhä vaikeammaksi. == Lähteet == * === Viitteet === *
Givani Smith

Givani Smith (s. 27. helmikuuta 1998 Toronto, Ontario) on kanadalainen jääkiekkoilija, joka pelaa NHL-joukkue Colorado Avalanchessa. Hänet varattiin NHL:n varaustilaisuudessa 2016 vuorolla 46 alun perin Detroit Red Wingsiin. Joulukuussa 2024 Sharks kauppasi Smithin, Mackenzie Blackwoodin ja viidennen kierroksen varausvuoron vuoden 2027 varaustilaisuudessa Colorado Avalancheen vaihdossa Aleksandr Georgijeviin, Nikolai Kovalenkoon, toisen kierroksen varausvuoroon vuoden 2026 varaustilaisuudessa ja viidennen kierroksen varausvuoroon vuoden 2025 varaustilaisuudessa. Givanin veli Gemel Smith on myös ammattilaisjääkiekkoilija. == Lähteet == * ===Viitteet=== Luokka:Kanadalaiset jääkiekkoilijat Luokka:Colorado Avalanchen pelaajat Luokka:Detroit Red Wingsin varaamat pelaajat Luokka:Vuonna 1998 syntyneet Luokka:Elävät henkilöt
Matti Tirkkonen

Vesa Matti Tirkkonen (28. heinäkuuta 1929 Kaavi – 25. toukokuuta 2020 Turku) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1990. Tirkkonen kirjoitti ylioppilaaksi Kuopion Lyseosta 1949 ja valmistui sähkötekniikan diplomi-insinööriksi Teknillisestä korkeakoulusta 1954. Hän työskenteli 1954 Tampellan Inkeroisten tehtaalta, 1955 suunnitteluinsinöörinä Helsingin kaupungin kaukolämpöosastolla, 1957 Turun sähkölaitoksen höyrylaiteinsinöörinä, 1963 voimalaitososaston päällikönä ja 1977 koko sähkölaitoksen johtajana. Tirkkosen johdolla sähkölaitos kehittyi 1989 Turun Energialaitoksena kaupungin liikelaitokseksi. Eläkkeelle hän jäi 1992. Tirkkosella oli luottamus- ja asiantuntijatehtäviä sekä kansallisissa että kansainvälisissä järjestöissä. Vuonna 1989 hän laati Turun sähkölaitoksen historian 90 vuotta sähkölaitostoimintaa Turussa. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1929 syntyneet Luokka:Vuonna 2020 kuolleet
Kristinusko Jordaniassa

Tämä artikkeli kertoo kristinuskosta Jordaniassa. Jordanian väestöstä suurin osa (97,1 prosenttia) on muslimeita. Kristityt ovat Jordaniassa lukumäärältään suurin uskonnollinen vähemmistö, heihin lasketaan kuuluvaksi 2,1 prosenttia väestöstä. Suurin kristitty kirkkokunta on kreikkalaisortodoksinen kirkko, mutta myös kreikkalais- ja roomalaiskatolisella kirkolla, syyrialais- ortodoksisella kirkolla, koptikirkolla, Armenian ortodokseilla sekä protestanteilla on toimintaa Jordaniassa. == Historia == Jordania kuuluu alueeseen, josta kerrotaan useissa Raamatun tarinoissa. Alueelle sijoittuvat mm. Jeesuksen matkat, Jaakobin paini enkelin kanssa sekä vuori, josta Mooses näki luvatun maan. Kristityt voivat toimia Jordaniassa uskonnonvapauden perusteella. Ensimmäiset Jordanian kristilliset seurakunnat toimivat Tripolissa ensimmäisellä vuosisadalla, Tyroksessa ensimmäisellä ja toisella vuosisadalla ja Sidonissa 100-luvulla.Dué & Laboa 1998, s. 20 == Lähteet == * === Viitteet === *
Kristinusko Libanonissa

Tämä artikkeli kertoo kristinuskosta Libanonissa. Kristinusko on islamin jälkeen Libanonin toiseksi suurin uskonto. Libanonin väkiluvusta kristittyihin lasketaan kuuluvaksi 32,4 prosenttia väestöstä. Suurimpia kristittyjä kirkkoja ovat maroniittikirkot. == Historia == Libanon kristillistyi ensimmäisen vuosisadan aikana. Ensimmäinen Libanonin kristillinen seurakunta toimi Pellassa ensimmäisellä ja toisella vuosisadalla.Dué & Laboa 1998, s. 20 Arabivalloitusten ja islamisaation myötä 600-luvulla Libanonin kristitystä yhteisöstä tuli Lähi-idän suurin. 300-luvulla Libanoniin syntyi katolinen maroniittikirkko, joka on säilyttänyt asemansa suurimpana kristillisenä kirkkona näihin päiviin asti. Libanon oli Osmanien valtakunnan valloittamana 1500-luvulta vuoteen 1918, jolloin ensimmäisen maailmansodan ympärysvallat vapauttivat Libanonin. Libanonin tärkeimmät ortodoksiset kirkot ovat Antiokian patriarkaatti sekä Armenian apostolinen kirkko ja Syyrian ortodoksinen kirkko. Muita katolisia kirkkoja ovat melkialaiset, kaldealaiset, latinalaiset, armeniallaiset ja syyrialaiset kirkot. Libanoniin syntyi lähetystyön hedelmänä useita protestanttisia kirkkoja 1800- ja 1900-luvuilla. == Lähteet == * === Viitteet === == Aiheesta muualla == *
Juhani Yli-Paavola

Antti Juhani Yli-Paavola (27. joulukuuta 1934 Tammela – 1. marraskuuta 2022 Espoo) oli suomalainen diplomi-insinööri ja yritysjohtaja, joka sai teollisuusneuvoksen arvonimen vuonna 1999. Yli-Paavola kirjoitti ylioppilaaksi Forssan yhteislyseosta ja valmistui paperitekniikan diplomi-insinööriksi Teknillisestä korkeakoulusta. Hän työskenteli aluksi Tampellan konepajalta, vuodesta 1969 tuotantopäällikönä Enso-Gutzeitin Imatran tehtailla, vuodesta 1975 Uimaharjun tehtaiden paikallisjohtajana, vuodesta 1978 Enso-Gutzeitin paperiryhmän johtajana ja vuodesta 1987 konsernin hallituksen jäsenenä. Kemi Oy:n toimitusjohtajaksi Yli-Paavola nimitettiin 1990, ja Kemi Oy:n liityttyä osaksi Metsä-Botniaa hänet nimitettiin Oy Metsä-Botnia Ab:n toimitusjohtajaksi. Yli-Paavola jäi eläkkeelle 1996, mutta toimi vielä Valmetin hallituksessa. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Vuonna 1934 syntyneet Luokka:Vuonna 2022 kuolleet
Jonathan (kilpikonna)

Jonathan (s. noin 1832) on seychellienjättiläiskilpikonna, joka asuu Yhdistyneelle kuningaskunnalle kuuluvalla Saint Helenan saarella. Jonathanin tarkkaa syntyaikaa ei tiedetä, mutta sellaiseksi on merkitty 4. joulukuuta 1832. Guinnessin ennätysten kirjan mukaan Jonathan on maailman vanhin elossa oleva maalla elävä eläin. Jonathanin iäksi on myös veikattu yli 200. Saaren eläinlääkäri tekee Jonathanille tarkastuksen viikoittain. Alkujaan Jonathan on Seychelleiltä. Saint Helenalle Jonathan saapui vuonna 1882 ollessaan noin 50-vuotias. Syynä muuttoon oli se, että Jonathan oli lahja William Grey- Wilsonille, josta tuli myöhemmin Saint Helenan kuvernööri. Nimen ”Jonathan” kilpikonna sai jossain vaiheessa 1930-luvulla kuvernööri Spencer Davisilta. Jonathanista on tullut kotisaarellaan erityisen tunnettu ja suoranainen maskotti. Jonathan on myös kuvattuna Saint Helenan punnan viiden sentin kolikossa. Vuonna 2022, Jonathanin 190-vuotispäivän kunniaksi, Saint Helena ilmoitti julkaisevansa sarjan postimerkkejä Jonathanin kunniaksi. == Lähteet == Luokka:Saint Helena Luokka:Kuuluisat kilpikonnat
Unto Monosen muistolle

Unto Monosen muistolle on suomalainen tribuuttialbumi vuodelta 1972. Albumi on nimensä mukaisesti omistettu vuonna 1968 menehtyneen säveltäjä Unto Monosen muistolle ja sisältää miehen säveltämiä kappaleita Reijo Taipaleen, Esko Rahkosen ja Eija Merilän tulkitsemina. Albumi on julkaistu vinyylilevynä vuosina 1972 ja 1978 sekä C-kasettina vuonna 1972. == Kappaleet == Kaikki kappaleet säveltänyt Unto Mononen ja sovittanut Olli Heikkilä. === A-puoli === # # # # # # # === B-puoli === # * # # # # # # Vinyylilevyn takakannessa on M. A. Nummisen kirjoittama muistokirjoitus: == Tuotanto == * M. A. Numminen - tuotanto * Jouko Ahera / Scandia-studio - äänitys * Jukka Väisänen - kansi * Jaakko Hellsten - ulkoasu == Lähteet == Luokka:Tribuuttialbumit Luokka:Vuoden 1972 albumit Luokka:Reijo Taipaleen albumit Luokka:Esko Rahkosen albumit
Turkvision laulukilpailu 2018

Turkvision laulukilpailu 2018 oli suunnitella oleva Turkvision laulukilpailu. Se peruutettiin kiinnostuneiden valtioiden vähyydestä johtuen. Tarkoituksena oli järjestää kilpailu Turkissa. Peruuntuneen kilpailun jälkeen seuraava Turkvision laulukilpailu järjestettiin vuonna 2020. == Osallistujamaat == Maat jotka osoittivat kiinnostusta osallistua kilpailuun. * Alankomaat * Albania * Azerbaidžan * Belgia * Bosnia ja Hertsegovina * Bulgaria * Georgia * Kirgisia * Latvia * Irak * Iran * Moldova * Montenegro * Pohjois-Makedonia * Puola * Ruotsi * Turkki * Ukraina * Unkari * Venäjä Luokka:Turkvision laulukilpailu
Qatar Eurovision laulukilpailussa

{{Euroviisumaa|maan lipun kuva=Flag of Qatar.svg|maan nimi=Qatar|paikallinen televisioyhtiö=[[ Tarkoitus oli osallistua euroviisuihin vuonna 2009, mutta vetäytyi ja ei osallistunut kilpailuun. Qatar ei ole kertaakaan osallistunut Euroviisuihin, mutta on pyrkinyt mukaan vuonna 2009. Muut arabimaat kuitenkin paheksuivat Qataria, koska maa oli aikeissa osallistua samaan kilpailuun Israelin kanssa. Qatar vetäytyi ja perui osallistumisensa viisuihin. == Historia ja kiinnostus == Qatarin oli tarkoitus osallistua viisuihin vuonna 2009 mutta muut arabimaat paheksuivat Qataria, sillä Israel oli mukana. Vaikka Qatar on Aasian valtio, se on Euroopan yleisradiounionin jäsen, joten sillä olisi oikeus osallistua Eurovision laulukilpailuun, kuten Marokko teki vuonna 1980. Maa ei kuitenkaan ole vielä debytoinut kilpailuun. Vuonna 2018 tuli ilmi, että Israel aikoo kutsua vuoden 2019 kilpailuun arabimaita ja Qatar on yksi niistä. Qatar ei kuitenkaan ollut mukana EBU:n 7. marraskuuta julkaisemalla osallistujaluettelolla. Luokka:Eurovision laulukilpailut maittain Luokka:Qatarin musiikki
Pieni-Pyhäntä

Pieni-Pyhäntä on saareton, osin kulttuurimaiseman reunustama järvi Emäjoen alajuoksulla Ristijärvellä Kainuun läntisessä keskiosassa. Sen pinta-ala on 89 hehtaaria. Etäisyys Kajaanista on 45 kilometriä koilliseen. Järven eteläpuolinen Iso-Pyhäntä laskee Pienen-Pyhännän kautta Emäjokeen. == Maantiede == Pienen-Pyhännän pituus pohjoisesta etelään on 2,2 kilometriä. Leveimmät kohdat ovat noin puoli kilometriä. Niemet ja lahdet ovat leveitä. Järven eteläpuolella sijaitseva Rantalanlampi on luokiteltu omaksi järvekseen. Pienessä-Pyhännässä on kaksi vähintään kymmenen metriä syvää vyöhykettä, mutta ne ulottuvat suurimmaksi osaksi enintään yhdentoista metrin syvyyteen. Syvin piste, seitsemäntoista metriä, sijaitsee järven pohjoisosassa. Pienen-Pyhännän pohjoisrannalla on Jokikylän kulttuurimaisemaa. Kylän länsipuolitse virtaava Emäjoki on ollut aikoinaan tärkeä kauppa- ja kulkureitti. Pienen-Pyhännän itärannalla kohoaa vaaroja, joista Ollinvaaran laki kurottaa noin 250 metrin korkeuteen merenpinnasta eli yli 110 metriä Pienen-Pyhännän pintaa korkeammalle. Pienen-Pyhännän ja Emäjoen välissä sijaitsee Säkkilänkangas, jonka poikki kulkee valtatie 5 ja rautatie, joka kurvaa Soleakankaan halki. Pieneen-Pyhäntään laskee etelästä Pyhännänjoki. Joki alkaa Ison-Pyhännän pohjoiskolkasta noin neljä kilometriä Pieneltä-Pyhännältä etelään. Pienen- Pyhännän pohjoiskolkasta alkaa noin kaksikilometrinen Pienijoki, joka virtaa Jokikylän maiseman halki länteen Emäjokeen. Pienen-Pyhännän vesitilavuus on 4 180 000 kuutiometriä. Pieni-Pyhäntä (59.481.1.001) kuuluu Pyhännänjoen alueeseen (59.481), joka on kolmannen jakovaiheen vesistö Oulujoen vesistössä (59). Toinen jakovaihe on Pyhännän alue (59.48) ja ensimmäinen on Hyrynsalmen reitin alaosan alue (59.4). Pyhännänjoen alueeseen kuuluu viisi vähintään hehtaarin laajuista vakavettä: Pieni-Pyhäntä, Jokilampi, Valkeinen, Rantalanlampi ja Pieni Valkeinen. == Lähteet == Luokka:Ristijärven järvet Luokka:Hyrynsalmen reitin alaosan alue
Danonin tauti

Danonin tauti on LAMP2-geenin mutaatioista johtuva lysosomaalinen kertymäsairaus, jolla on X-kromosomaalinen, vallitseva periytymistapa. Sairauden keskeiset piirteet ovat kardiomyopatia, luurankolihasten myopatia ja kehitysvamma. Miehillä sairaus kehittyy yleensä nuoremmalla iällä ja ilmenee vaikeampana. Danonin tautia sairastaneet miehet ovat eläneet keskimäärin 19-vuotiaiksi, naiset 34-vuotiaiksi.Danon disease MedlinePlus Genetics, viitattu 21.7.2023 Tyypillisesti Danonin tauti alkaa oireilla miehillä lapsuus- tai nuoruusiällä, naisilla varhain aikuisuudessa. Kardiomyopatia on kaikkein yleisin oire. Se esiintyy kaikilla miespuolisista ja useimmilla naispuolisista potilaista. Useimmilla miehillä kardiomyopatia on hypertrofinen, mutta osalla heistä dilatoiva. Jotkut hypertrofisesta kardiomyopatiasta kärsivät saattavat myös myöhemmin sairastua dilatoivaan kardiomyopatiaan. Molemmat kardiomyopatian muodot aiheuttavat sydämen vajaatoimintaa. Naisilla kardiomyopatia on noin puolissa tapauksista hypertrofinen ja noin puolissa dilatoiva. Danonin taudissa voi ilmetä sydämentykytystä, rytmihäiriöitä ja rintakipua. Monilla on sydämen johtumishäiriöitä, usein Wolff–Parkinson–Whiten oireyhtymän muodossa. Danonin tauti aiheuttaa useimmilla miehillä myös luurankolihasten myopatian. Naisista sitä esiintyy noin puolilla. Useimmilla miespotilailla on kehitysvamma, joka kuitenkin on naispotilaista vain pienellä osalla. Yleensä kehitysvammaisuus on vaikeusasteeltaan lievää. Danonin tautiin saattaa liittyä myös muita ongelmia, kuten ruoansulatuselimistön häiriöitä, hengitysvaikeuksia ja näköhäiriöitä. Danonin tauti on harvinainen sairaus, mutta sen tarkkaa esiintyvyyttä ei tiedetä. == Lähteet == Luokka:Aineenvaihduntasairaudet Luokka:Perinnölliset sairaudet Luokka:Harvinaissairaudet
Ripulinjärvi

Ripulinjärvi on metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on yksi neliökilometri. Etäisyys Joensuusta on 38 kilometriä pohjoiskoilliseen. == Maantiede == Ripulinjärven pituus kaakosta luoteeseen on noin 2,2 kilometriä. Useista lahdista vain luoteisosan Ruunalahdella on karttanimi. Koillisessa on Anninlampi, jota yhdistää pääaltaaseen noin 30 metriä leveä salmi. Ripulinjärven pohja kumpuilee. Vähintään kymmenen metriä syvien alueiden pinta-ala on noin neljätoista hehtaaria. Syvintä on järven eteläosassa. Ripulinjärven saariluku on yksi. Saari sijaitsee järven keskivaiheilla, sen nimi on Härkösaari ja pinta-ala vajaan hehtaarin. Ripulinjärven itä- ja pohjoisrannalla on joitakin pientaloja. Lännessä järveä reunustaa Harisärkkä. Ripulinjärveen virtaa Tottolamminpuro ja Myllypuro pohjoisesta ja nimetön tulouoma idästä. Järven lasku-uoma sijaitsee lounaisrannalla, josta vesi virtaa Pieni-Ripulin (150,4 metriä merenpinnan yläpuolella) kautta Ripulinpuroa Pieneen Heinälampeen (146,2 metriä mpy), josta virta jatkuu Heinäjokena Heinälampeen (145,5 metriä mpy). Ripulinjärven vesitilavuus on 6 697 000 kuutiometriä. Ripulinjärvi (04.873.1.002) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Ripulinjärvi on laajin Heinäjoen valuma-alueen 26:sta vähintään hehtaarin laajuisesta vakavedestä. Toiseksi laajin on Hautajärvi. == Lähteet == Luokka:Kontiolahden järvet Luokka:Höytiäisen valuma-alue
Hautajärvi (Kontiolahti)

Hautajärvi on saareton metsäjärvi Kontiolahden pohjoisosassa Pohjois-Karjalan maakunnassa. Sen pinta-ala on 35,6 hehtaaria, josta osa sijaitsee Joensuun alueella. Etäisyys Joensuun keskustasta on 33 kilometriä pohjoiskoilliseen. == Maantiede == Hautajärven pituus kaakosta luoteeseen on noin yhden kilometrin. Neliötä muistuttavan järven ainoa nimetty lahti on koillisosan suultaan avoin Hautalahti. Yli kolmasosa Hautajärvestä on vähintään kymmenen metriä syvä. Syvin piste, 22 metriä, sijaitsee melko lähellä järven keskikohtaa. Hautajärven itäpuolinen maasto kohoaa yli 200 metriin merenpinnasta eli yli 50 metriä järvenpintaa korkeammalle. Itäiset rantavedet ovat paikoin syviä. Etelässä järvi rajoittuu suohon, ja rantavedet ovat matalia. Hautajärven rannoilla on jonkin verran pientaloja. Järven länsipuolitse kulkee Kolinpolku, luoteisen rannan läheltä kulkee maantie. Järven kaakkoispuolella levittäytyy Kolvananuuron suojelualue, jonka luoteiskulma hipaisee järven rantaviivaa. Hautajärvi laskee Kaitapuroa Kaitajärveen (148,7 metriä mpy), joka sijaitsee noin 2,7 kilometriä luoteeseen. Puro virtaa soidensuojelualueen halki. Hautajärven vesitilavuus on 2 803 000 kuutiometriä. Hautajärvi (04.873.1.022) kuuluu Heinäjoen valuma-alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Hautajärvi on toiseksi laajin Heinäjoen valuma-alueen 26:sta vähintään hehtaarin laajuisesta vakavedestä. Laajin on Ripulinjärvi ja kolmanneksi laajin on Kaitajärvi. == Lähteet == Luokka:Joensuun järvet Luokka:Kontiolahden järvet Luokka:Höytiäisen valuma-alue
Tyypin AB GM2-gangliosidoosi

Tyypin AB GM2-gangliosidoosi on äärimmäisen harvinainen lysosomaalinen kertymäsairaus, joka johtuu GM2A-geenin mutaatiosta kromosomissa 5. Sairastuneen elimistö ei tuota toimintakykyistä beta-heksoaminidaasi-A- entsyymiä. Siksi hänen solujensa lysosomeihin kertyy aineenvaihduntatuotteita (GM2-gangliosidit), jotka liiallisina aiheuttavat hermosolujen kuolemaa ja hermostorappeuman. Oireyhtymä muodostaa yhdessä Sandhoffin ja Tay–Sachsin tautien kanssa GM2-gangliosidoosien tautiryhmän.Johanna Rintahaka, Gangliosidoosi 2, AB-variantti Tukiliitto 25.10.2022, viitattu 21.7.2023 Tyypin AB GM2-gangliosidoosin etenevät oireet muistuttavat Tay–Sachsin taudin piirteitä. Vaurio kohdistuu etenkin aivojen ja selkäytimen hermosoluihin. Yleensä sairastuneet vauvat ovat terveen oloisia 3–6 kuukauden ajan, mutta kärsivät tämän jälkeen kehitysviiveistä. Liikkumiseen käytettävien lihasten heikentyessä jo opitut taidot saatetaan menettää. Oireyhtymän edetessä kehittyy epileptisiä kohtauksia, näkö- ja kuuloaistien rappeutumista, kehitysvammaisuutta ja liikuntakyvyttömyys. Oireyhtymästä kärsivien silmissä on tyypillisesti havaittavissa kirsikanpunaisia pisteitä verkkokalvoilla. Sairastuneiden elinajanodote on lyhyt, sillä usein tauti on jo varhaislapsuudessa kuolemaan johtava. Tyypin AB GM2-gangliosidoosi esiintyy vain alle yhdellä henkilöllä miljoonasta elävänä syntyvästä lapsesta. Periytymistapa on autosomaalinen ja peittyvä. Parannuskeinoa ei ole vaan potilaita pyritään hoitamaan oireidenmukaisesti. Konrad Sandhoff nimesi sairauden AB-variantiksi vuonna 1971, ja sen taustalla oleva mutaatio löydettiin vuonna 1992. == Lähteet == Luokka:Aineenvaihduntasairaudet Luokka:Perinnölliset sairaudet
Estero (Florida)

Estero on kylä Leen piirikunnassa Floridan osavaltiossa Yhdysvalloissa. Väkiluku oli vuoden 2020 väestönlaskennassa 36 939. ==Lähteet== Luokka:Floridan maantiede
Dumb Blonde

Dumb Blonde on yhdysvaltalaisen countrymuusikko Dolly Partonin läpimurtosingle vuodelta 1966. Kappaleen sävelsi ja sanoitti Curly Putman. Singlen b-puolena on Billy Owensin ja Dolly Partonin kirjoittama "The Giving and the Taking". "Dumb Blonde" julkaistiin myös Partonin esikoisalbumin Hello, I’m Dolly (1967) avausraitana. Dolly Partonin esikoissingle "Puppy Love" oli julkaistu jo 1959. Levy-yhtiönä oli Goldband Records. Ennen "Dumb Blondea" Parton levytti Monument Recordsille ja eräille muille levy-yhtiöille muutaman singlen. "Dumb Blonde" oli Partonin ensimmäinen listamenestys: se nousi countrymusiikin myyntilistalla sijalle 24. "Dumb Blonden" kertojaminä tekee suorin sanoin selväksi, ettei häntä tule pitää höhlänä sen takia, että hän on blondi. Hänen rakastettunsa on jättänyt hänet ja kutsunut häntä tyhmäksi blondiksi. Kertoja ei ole kuitenkaan jäänyt itkemään rakastetun perään. Cashbox-julkaisussa arvioitiin, että "Dumb Blonde" -kappaleessa on aineksia vakiinnuttamaan Partonin asemaa laulajana. Partonin seuraava single oli hänen itsensä kirjoittama "Something Fishy". == Lähteet == Luokka:Yhdysvaltalaiset countrykappaleet Luokka:Vuoden 1966 kappaleet
Steenin II hallitus

Steenin II hallitus oli Norjan hallitus 17. helmikuuta 1898 – 21. huhtikuuta 1902. Se koostui pelkästään Venstrestä. ==Ministerit== Pääministeri * Johannes Steen Sisäministeri * Georg August Thilesen 17.2.1898–28.4.1899 * Ole Anton Qwam 28.4.1899–24.3.1900 * Johannes Steen 24.3.1900–21.4.1902 Pääministeri Tukholmassa * Otto Blehr Maatalousministeri * Ole Anton Qwam 1.4.1900–6.11.1900 (vt.) * Wollert Konow 6.11.1900–21.4.1902 Valtiovarainministeri * Elias Sunde 17.2.1898–19.5.1900 * Georg August Thilesen 19.5.1900–6.11.1900 * Søren Tobias Årstad 6.11.1900–8.6.1901 * Elias Sunde 8.6.1901–21.4.1902 Tilintarkastusministeri * Johannes Steen 17.2.1898–29.2.1900 * Ole Anton Qwam 29.2.1900–6.11.1900 * Wollert Konow 6.11.1900–21.4.1902 (vt.) Kirkko- ja opetusministeri * Vilhelm Andreas Wexelsen Puolustusministeri * Peter Theodor Holst 17.2.1898–6.11.1900 * Georg Stang 6.11.1900–21.4.1902 Oikeusministeri * Ole Anton Qwam 17.2.1898–29.4.1899 * Einar Løchen 29.4.1899–6.11.1900 * Ole Anton Qwam 6.11.1900–21.4.1902 Työministeri * Jørgen Løvland 17.2.1898–1.3.1899 * Hans Hein Theodor Nysom 1.3.1899–5.6.1900 * Jørgen Løvland 5.6.1900–21.4.1902 ==Lähteet== Luokka:Norjan hallitukset
Sokerikakku

Sokerikakku on sokeria, kananmunia, leivinjauhetta ja vehnäjauhoja sisältävä makea leivonnainen, josta leikattuja paloja syödään tavallisesti kahvin tai teen kanssa. Se voi olla joko ilman pehmeää täytettä ja päällystettä oleva kuivakakku tai täytekakun pohjaksi käytettävä tavallisesti pyöreä kakku, joka leikataan vaakasuunnassa levyiksi. Sokerikakkutaikinasta voidaan leipoa myös leivoksia, kääretorttuja ja paistoksia. Taikinaa tehtäessä kananmunat ja sokeri vatkataan vaahdoksi, johon sekoitetaan vehnäjauhot ja leivinjauhe. Maustamiseen voi käyttää kaakaojauhetta, kookoshiutaleita, mantelirouhetta, pähkinärouhetta, vaniljaa tai likööriä. Kuivakakkua tehtäessä käytetään tavallisesti rengasvuokaa tai joskus suorakaiteen muotoisesta vuokaa, ja täytekakkua tehtäessä yleensä pyöreää vuokaa. Vuoka voidellaan ja korppujauhotetaan sekä paistetaan heti taikinan vuokaan kaadon jälkeen. Sokerikakusta on myös versio, jota tehtäessä kananmunat ja sokeri vaahdotetaan sekä lisätään jauhot ja leivinjauhe. Sitten seokseen lisätään maitoa ja sulatettua voita tai margariinia. ==Lähteet== Luokka:Kakut
WAB

WAB voi tarkoittaa: * Aero Industries Inc -lentoyhtiön lentoyhtiökoodi * Wengernalpbahn, sveitsiläinen rautatieyhtiö * Werkverzeichnis Anton Bruckner, Anton Brucknerin teosluettelo * Western Academy of Beijing, Pekingissä toimiva länsimainen koulu Luokka:Täsmennyssivut
Nordre Aker

Nordre Aker on Oslon kaupunginosa. Se sijaitsee muutaman kilometrin ydinkeskustasta pohjoiseen. Sen pinta-ala on 13,6 neliökilometriä ja asukasluku noin 53 500 vuonna 2021. ==Lähteet== ==Aiheesta muualla== Luokka:Oslon kaupunginosat
Yorkville

Yorkville on asuinalue, joka sijaitsee Upper East Siden kaupunginosassa, New York Cityssä, Yhdysvalloissa. Aluetta ovat asuttaneet sen historian aikana eurooppalaiset, lähinnä saksalaiset keskiluokan maahanmuuttajat, mikä johti saksalaisvaikutteiseen kaupunkikuvaan. Alueella sijaitsee myös New Yorkin pormestarin virka-asunto. Gracie Mansion snow jeh.jpg|Gracie Mansion. Carl Schurz Plaza jeh.JPG|Carl Schurz Park. Holy Trinity Church tower.jpg|Pyhän kolminaisuuden kirkko 88. Streetillä. == Lähteet == Luokka:Upper East Side
Egon Kaur

Egon Kaur (s. 20. elokuuta 1987) on virolainen ralliautoilija. Hän ajaa WRC2- ja WRC3-sarjoissa. Hänen kartanlukijansa on Jakko Viilo. Kaur on vuoden 2016 Viron sarjan mestari. == Lähteet == Luokka:Virolaiset ralliautoilijat Luokka:Vuonna 1987 syntyneet Luokka:Elävät henkilöt
Erik Cais

Erik Cais (s. 5. elokuuta 1999) on tšekkiläinen ralliautoilija. Hän ajaa WRC2-sarjassa ja rallin EM-sarjassa. Hänen kartanlukijoitaan ovat Petr Těšínský ja Igor Bacigál. Hän on voittanut Keski-Euroopassa ajettavan Central Rally Trophy -sarjan vuonna 2022. == Lähteet == Luokka:Tšekkiläiset ralliautoilijat Luokka:Vuonna 1999 syntyneet Luokka:Elävät henkilöt
GPT-1

Generative Pre-trained Transformer 1 (GPT-1) oli OpenAI:n kehittämä merkittävä luonnollisen kielen käsittelymalli. Se oli ensimmäinen laajamittainen malli, joka hyödynsi Transformer-arkkitehtuuria ja tekoälyssä yleisesti käytettyjä pretraining- ja fine-tuning -menetelmiä luonnollisen kielen generointitehtävissä. GPT-1:n julkaisu vuonna 2018 herätti suurta kiinnostusta tekoäly-yhteisössä ja mullisti luonnollisen kielen käsittelyn tutkimuksen ja soveltamisen. GPT-1 oli ensimmäinen Transformer-arkkitehtuuriin perustuva luonnollisen kielen käsittelymalli, joka yhdisti generatiivisen esiharjoittelun ja hienosäädön tehokkaaksi kokonaisuudeksi. Sen julkaisu vuonna 2018 mullisti luonnollisen kielen käsittelyn ja avasi uusia mahdollisuuksia tekoälyn soveltamisessa. Vaikka GPT-1 on nykyään vanhentunut malli, sen vaikutus ja perintö ovat edelleen nähtävissä nykyisissä tehokkaammissa kielenkäsittelymalleissa. == Tausta == GPT-1 oli merkittävä edistysaskel tekoälyn ja luonnollisen kielen käsittelyn alalla.https://www.makeuseof.com/gpt-models-explained-and-compared/ Sen kehitys perustui jo olemassa oleviin Transformer-malleihin, jotka olivat osoittaneet lupaavia tuloksia monissa kielenkäsittelytehtävissä. OpenAI:n tiimi päätti edelleen parantaa Transformer-mallien suorituskykyä ja kehitti GPT-1:n, joka oli ensimmäinen malli, joka yhdisti generatiivisen esiharjoittelun ja hienosäädön (fine-tuning) yhdessä paketissa. == Tekninen toteutus == GPT-1 hyödynsi Transformer-arkkitehtuuria, joka on syväoppimismenetelmä, joka mahdollistaa tehokkaan käsittelyn sekvenssien, kuten lauseiden ja tekstinpätkien, käsittelyyn. Tämän lisäksi GPT-1 käytti merkkikoodausta (character encoding) syötteen esikäsittelyssä, mikä mahdollisti sen käsitellä avoimen sanajoukon datamallia, ilman erillistä sanaston muodostamista. Generatiivisen esiharjoittelun vaiheessa GPT-1 altistettiin laajalle tekstimassalle, joka auttoi mallia oppimaan laajaa sanastoa ja syntaktista rakennetta. Tämän esiharjoitteluvaiheen jälkeen GPT-1 kävi läpi hienosäätövaiheen, jossa se kohdennettiin tiettyyn luonnollisen kielen käsittelytehtävään. Hienosäätö mahdollisti GPT-1:n sovittamisen tarkasti tiettyyn tehtävään ja paransi sen suorituskykyä. == Sovellukset ja vaikutukset == GPT-1:n julkaisu avasi uusia mahdollisuuksia luonnollisen kielen käsittelyn sovelluksissa. Sen yleiskäyttöisyys mahdollisti sen käytön monenlaisissa tehtävissä, kuten tekstigeneroinnissa, käännöksessä, keskusteluissa ja paljon muussa. GPT-1:n avulla oli mahdollista automatisoida monimutkaisia kielitehtäviä ja tuottaa luontevaa ja ymmärrettävää tekstiä, mikä teki siitä valtavan arvokkaan työkalun monille teollisuudenaloille. GPT-1:n menestys rohkaisi OpenAI:ta kehittämään edelleen entistä tehokkaampia luonnollisen kielen käsittelymalleja, kuten GPT-2 ja GPT-3, jotka olivat suurempia ja monipuolisempia kuin niiden edeltäjä. Nämä myöhemmät versiot jatkoivat GPT-1:n perinnettä ja ovat edelleen merkittäviä tekijöitä tekoälytutkimuksessa ja sovelluksissa. == Lähteet == Luokka:OpenAI Luokka:Kielimallit